רוסו הופיעה ב-2005 בדרמת ההימורים "כוח הכסף" בתור טוני, אשתו של סוכן ההימורים וולטר אברמס (אל פצ'ינו). כן הופיעה בקומדיה "שלי, שלך, שלנו" בתור הלן נורת', אלמנה שמתחתנת למורת רוחם של ילדיה עם האדמירל האלמן פרנק ברדסליי (דניס קווייד).
בשנת 2011 הופיעה רוסו בסרט הקומיקס "ת'ור" בתפקיד פריגה, אימם של ת'ור ולוקי ואשתו של אבי האלים אודין. היא חזרה על תפקיד זה .
בשנת 2014 רוסו גילמה נינה רומינה, מנהלת חדשות בוקר, לצד ג'ייק ג'ילנהול בסרט מותחן הפשע "חיית הלילה" שנכתב ובוים על ידי בעלה דן גילרוי. הסרט זכה לשבחים רבים וכמה מבקרים רשמו אותו כאחד הסרטים הטובים של שנת 2014, ורוסו קיבלה מספר מועמדויות וזכיות על תפקידה בין היתר זכתה בפרס סאטורן וקיבלה מועמדות לפרס באפט"א לשחקנית הטובה ביותר בתפקיד משנה. אתר "אינדיאווייר" אמר: "רוסו היא חלק בלתי נפרד מהנרטיב והיא נותנת טוב ככל שהיא מקבלת. התפקיד הוא ללא ספק הכי טוב שלה מזה כמה שנים והחומר העשיר מעניק שפע של המצאות מהשחקנית. אין הרבה תפקידים לנשים מזדקנות, אבל רוסו שוקעת את שיניה בתפקיד של ערפד עם דם קר המגן על האחיזה הלא וודאית שלה בחדר החדשות". הסרט יצא עם רווח עולמי של מעל 50 מיליון דולר ביחס לתקציב של 8.5 מיליון דולר.
חיים אישיים.
רוסו נישאה לתסריטאי דן גילרוי ב-14 במרץ 1992. הם נפגשו בזמן שעבדו על הסרט "פריג'ק" ב-1992. יש להם בת אחת, רוז (ילידת 31 באוגוסט 1993), שהחלה לדגמן, וגרה בלוס אנג'לס, קליפורניה.
רוסו חשפה במהלך תוכנית ראיונות בשנת 2014 כי יש לה הפרעה דו-קוטבית. בעוד שהמצב הציק לה מאז ילדותה, סערות רגשיות במהלך החיים גרמו לה להתחיל ליטול תרופות, למרות החשש הראשוני. רוסו היא נוצרית אדוקה.
נינורסק
השמאל הישראלי
הימין הישראלי
הימין בישראל
השמאל בישראל
שמאל בישראל
ימין בישראל
ג'ון קריזי
ג'ון קריזי (באנגלית - John Creasey; 17 בספטמבר 1908 - 9 ביוני 1973) היה סופר בריטי שחיבר ספרי מתח, מערבונים מדע בדיוני ורומנים רומנטיים. פרסם יותר מ-600 ספרים בימי חייו. כן היה פעיל פוליטי. קריזי זכה לתואר אביר האימפריה הבריטית.
קריזי פעל בשמות עט שונים על פי הסוגה בה כתב. כשפרסם ספרי מתח הזדהה כ"פטריק דאוליש", "אנטוני מורטון", "מייקל האלידיי", "קייל דין", "גורדון אש", "הנרי סנג'ין קופר", "רוברט קיין פרייזר", "ג'יימס מרסדן", "קולין יוז", "מרטין ריצ'רד" ושמות רבים נוספים. כשפרסם מערבונים הזדהה כ"טקס ריילי", "ויליאם ק. ריילי", "ג'ימי ויילד" ו"קן ריינג'ר". כן פרסם רומנים רומנטיים בשמות העט הנשיים "מרגרט קוק", "מ. א. קוק" ו"אליס פיקמפס".
קריזי יצר מספר דמויות שזכו לפרסום ולפופולריות, בהן "הטוף", המפקח גדעון מהסקוטלנד יארד, המפקח רוג'ר וסט ודוקטור סטניסלאוס אלכסנדר פלפרי. הדמות הפופולרית ביותר הייתה גדעון מהסקוטלנד יארד ששימש נושא לסדרת טלוויזיה בשם "דרכו של גדעון", שהוקרנה בשנים 1964 ו-1965, ולסרט קולנוע בשם "גדעון מהסקוטלנד יארד" בבימויו של ג'ון פורד בשנת 1958.
רבים מספריו יצאו לאור בעברית. רובם תורגמו בשנות ה-70 על ידי מתרגמים שונים, עבור הוצאת מ. מזרחי ויצאו לאור ב"סדרת מסתורין", בכריכה רכה ועטיפה צבעונית.
חייו ויצירתו.
קריזי נולד בסאות'פילד שבחבל סארי באנגליה למשפחה ממעמד הפועלים. הוא היה ילד שביעי מתוך תשעה. בין 1923 ל-1935 עבד במגוון עבודות מזדמנות, אך ניסה לבסס עצמו כסופר. לאחר מאות דחיות הצליח לפרסם את ספרו הראשון בשנת 1930. ספר המתח הראשון שכתב פורסם בשנת 1932, בכותרת "שבע פעמים שבע". ב-1935 הצליח לבסס עצמו כסופר, והחל להתפרנס מכתיבה. בשנת 1937 לבדה פרסם עשרים ותשעה ספרים. הוא היה סופר פורה באופן יוצא מגדר הרגיל, ופעם אף הציע כי יוצג לקהל כשהוא יושב בתוך קופסת זכוכית וכותב ספר שלם מתחילתו ועד סופו. בשנת 1938 יצר את גיבורו "הטוף" ששימש נושא ל-59 ספרים שנכתבו בין 1938 ל-1978. ה"טוף" הוא תואר הניתן לבנו הבכור של וייקאונט או ברון, וגיבור הספרים היה איש החברה הגבוהה בשם ריצ'רד רוליסון המשמש גם כבלש חובב. במהלך מלחמת העולם השנייה יצר את דמותו של ד"ר סטניסלאוס אלכסנדר פלפרי, סוכן ריגול בריטי המסייע לבעלות הברית במלחמתן. הסדרה כללה 34 ספרים והתפרסמה בין 1942 ל-1979.
בשנת 1962 זכה בפרס אדגר עבור הספר הטוב ביותר, "האש של גדעון" אותו פרסם בשם העט ג'. ג'. מאריק. בשנת 1969 קיבל מאגודת סופרי המסתורין של אמריקה, המחלקת את פרס אדגר, את פרס "גראנד מאסטר" המוענק על מפעל חיים.
ספריו היו פופולריים בבריטניה, ושמשו נושא למספר סרטי קולנוע, סדרות טלוויזיה ותסכיתים. ההערכה היא כי עד שנת 1971 נמכרו ספריו ביותר משמונים מיליון עותקים. ספריו תורגמו ל-28 שפות, בהן עברית.
לאחר שהתפרסם חי קריזי בבריטניה ובארצות הברית, אך היה נוסע מתמיד, וביקר בארצות רבות. בין היתר הקיף את כדור הארץ באמצעות מכונית ובדרך הים פעמיים.
הוא נישא ארבע פעמים, והיו לו שלושה בנים. בשנת 1973 מת. בנו ריצ'רד הוא מפיק טלוויזיה ידוע.
קריירה פוליטית ופעילות ציבורית.
קריזי היה פעיל במסגרת המפלגה הליברלית, לטענתו ארגן מפגשים של המפלגה עוד כשהיה בן 12. במספר מערכות בחירות בשנות ה-40 ובשנות ה-50, לאחר המלחמה, ניסה לקבל מושב בפרלמנט, אך כשל. במהלך שנות ה-50 הביע אכזבה ממדיניות המפלגה, במיוחד בהקשר למשבר סואץ, ופרש משורותיה, והכריז על עצמו כעצמאי. הוא ייסד את "ברית כל המפלגות" שתמכה בקידום האישים הראויים בלי קשר להשתייכות מפלגתית. במסגרת זו התמודד כעצמאי במספר מערכות בחירות בשנות ה-60, וכשל.
במהלך מלחמת העולם השנייה היה פעיל בקידום השקעות בבנק "National Savings" וסייע לכלכלת המלחמה. על פועלו זה הוענק לו תואר אביר האימפריה הבריטית
בשנת 1953 ייסד את "התאחדות סופרי הפשע" (Crime Writer's Association) בבריטניה. ההתאחדות מעניקה פרסים ספרותיים יוקרתיים המכונים "פרס הפגיון", ומשנת מותו של קריזי מוענק "פגיון הדם" על שמו של קריזי לסופר שהוציא לאור ספר מתח ראשון מצטיין.
ספריו שיצאו לאור בעברית.
ספריו שיצאו לאור בשם עט, מופיעים תחת שם העט -
למת המקומיות של לובאס
למת המקומיות של לובאס (באנגלית: Lovász Local Lemma) היא למה בתורת ההסתברות אשר פותחה בשנת 1975 על ידי לסלו לובאס ופול ארדש. מטרת הלמה להרחיב טענה הסתברותית על משתנים בלתי תלויים למקרה בו המשתנים תלויים באופן "חלש" אחד בשני. הלמה מראה, שאם קיימים מאורעות שהסתברות כל אחד מהם קטנה מ-1, אזי ההסתברות שאף אחד מהם לא מתקיים היא חיובית ממש, אפילו אם המאורעות עצמם תלויים, אך מקיימים את תנאי הלמה. הלמה בעלת חשיבות רבה במתמטיקה ומדעי המחשב, למשל עבור הוכחות קיום בשיטה ההסתברותית.
הגדרה.
המקרה הכללי.
נניח כי formula_1 היא קבוצה סופית של מאורעות במרחב מדגם formula_2, שהסתברות כל אחד מהם קטנה מ-1. אנו מעוניינים לדעת מה ההסתברות שאף אחד מהמאורעות הנ"ל לא מתקיים, כלומר, נניח שהמאורעות הם "רעים" ונשאל מה ההסתברות של המאורע ה"טוב", formula_3. ידוע שאם המאורעות ה"רעים" בלתי תלויים, המאורע הטוב מתקיים בהסתברות חיובית ממש:
formula_4
למת המקומיות מרחיבה את העיקרון לעיל ומראה שגם כאשר המאורעות הרעים תלויים זה בזה בצורה חלשה, ההסתברות של המאורע הטוב תהיה חיובית ממש אם מתקיימים תנאי הלמה.
באופן מדויק, נסמן ב-formula_5 את קבוצת כל המאורעות התלויים ב-formula_6. הלמה קובעת כי אם קיימת פונקציה formula_7 הממפה לכל מאורע "רע" מספר בין 0 ל-1, ומתקיים, לכל מאורע formula_6,
formula_9
אזי הסתברות המאורע הטוב חסומה על ידי
formula_10
המקרה הסימטרי.
אם הסתברותו של כל מאורע formula_6 חסומה על ידי p, וכל אחד מהמאורעות תלוי לכל היותר ב-formula_12 מאורעות אחרים, ומתקיים
formula_13
אזי המאורע הטוב מתקיים בהסתברות חיובית ממש: formula_14
כאשר e הוא בסיס הלוגריתם הטבעי, formula_15.
הוכחת מקרה זה מתקבלת על ידי הפונקציה formula_16. על-מנת לקיים את תנאי הלמה נדרש כי
formula_17
או במילים אחרות, formula_13. ניתן להראות שמספיק לדרוש formula_19.
דוגמה.
נראה בעזרת הלמה, כי לבעיית הספיקות עבור נוסחת k-SAT יש תמיד השמה מספקת, אם כל משתנה מופיע ב formula_20 פסוקיות לכל היותר. תהי formula_21 נוסחת k-SAT עם המשתנים הבוליאניים formula_22. כלומר הנוסחה היא מהצורה
formula_23
כאשר כל אחד מהאברים formula_24 הוא אחד המשתנים formula_25 או ההופכי formula_26, כאשר formula_27.
נניח שאנחנו בוחרים את המשתנים formula_25 באופן אקראי. כל פסוקית מסופקת אלא אם כל הformula_29ים בעלי הערך 0, כלומר, פרט להסתברות formula_30. עבור פסוקית מספר formula_31 נגדיר את המאורע ה"רע" formula_6 בו הפסוקית לא מסופקת על ידי ההשמה. כאמור formula_33 לכל formula_31.
נניח שכל משתנה מופיע לכל היותר ב- formula_35 פסוקיות, אזי כל פסוקית תלויה לכל היותר ב- formula_36 פסוקיות אחרות, והמאורע formula_6 תלוי לכל היותר ב- formula_36 מאורעות אחרים.
לפי למת המקומיות, אם formula_39 אזי המאורע הטוב בעל הסתברות חיובית ממש. במילים אחרות, אם formula_40 מתקיימים תנאי הלמה, ואז בהכרח קיימת השמה עבורה כל הפסוקיות מסתפקות.
חשיבות ותוצאות נוספות.
בשנת 2009 הראה מוזֶר (R. Moser) דרך קונסטרוקטיבית (אלגוריתם אקראי) למצוא נקודה formula_41 במרחב המדגם, כך שאף אחד המאורעות ה"רעים" formula_6אינו מתקיים. תוחלת זמן הריצה של האלגוריתם נתון על ידי formula_43.
לאלגוריתמים אלו חשיבות רבה בהוכחות קומבינטוריות בשיטה הסתברותית, הוכחות עבור גרפים אקראיים, תכנות בשלמים ועוד.